b'\n_START_ARTICLE_\nBody Language\n_START_SECTION_\nUdgivelse\n_START_PARAGRAPH_\nBody Language er Minogues tredje album for Parlophone og blev indspillet i sommeren 2003 i Storbritannien, Irland og Spanien. Albummet blev ikke s\xc3\xa5 stor en succes som hendes forrige album Fever, men n\xc3\xa5ede f\xc3\xb8rstepladsen i flere lande. Albummet blev promoveret med en spektakul\xc3\xa6r koncert med titlen Money Can\'t Buy den 15. november 2003 i London. Minogue gav syv nye sange sammen med nogle af sine \xc3\xa6ldre hits. I juli 2004 blev koncerten udgivet p\xc3\xa5 dvd med titlen Body Language Live, som indeholdt en uredigeret version af koncerten._NEWLINE_De australske og japanske versioner af albummet indeholder bonusnummeret "Slo Motion". Den japanske version indeholder desuden yderligere et bonusnummer, "You Make Me Feel". Den nordamerikanske version udgivet i 2004 indeholder to bonusnumre, "Cruise Control" og "You Make Me Feel". Albummet n\xc3\xa5ede en 42. plads p\xc3\xa5 Billboard 200 og har solgt mere end 171.000 eksemplarer.\n_START_SECTION_\nSingler\n_START_PARAGRAPH_\n"Slow" blev udgivet i november 2003 p\xc3\xa5 hele verdensmarkedet. Singlen n\xc3\xa5ede f\xc3\xb8rstepladsen i Storbritannien, Australien, Spanien og Rum\xc3\xa6nien. Sangen n\xc3\xa5ede ogs\xc3\xa5 topti i mange andre lande, herunder Canada, Italien, Nederlandene, New Zealand, Taiwan og Portugal i slutningen af 2003 og begyndelsen af 2004._NEWLINE_"Red Blooded Woman" blev udgivet i februar 2004. Singlen n\xc3\xa5ede fjerdepladsen i Australien og femtepladsen i Storbritannien. Sangen n\xc3\xa5ede ogs\xc3\xa5 topti i Danmark, Ungarn, Irland og Italien. Sangen n\xc3\xa5ede f\xc3\xb8rstepladsen p\xc3\xa5 Billboard og attendepladsen i New Zealand._NEWLINE_"Chocolate" blev udgivet i juni 2004 p\xc3\xa5 verdensplan. Singlen n\xc3\xa5ede sjettepladsen i Storbritannien og fjortendepladsen i Australien.'